Ilkoll ismijiet magħrufin. Ilkoll persuni li suppost sabu ruħħom f'baħar ta' inkwiet meta nkixfu dwar dak li allegatament wettqu. Wħud minnhom ilhom fiċ-ċentru tal-aħbarijiet għal snin sħaħ. Uħud minnhom sa minn Frar tal-2016 u dan f'pajjiż li dak iż-żmien kien differenti minn dak li hu llum. Żmien li konna mingħalina li l-agħar ħaġa li tista' sseħħ fil-pajjiż kienet arloġġ tal-lira. Żmien li fih Daphne Caruana Galizia kienet għadha mimlija bil-għomor. Minn dakinhar 'l hawn seħħet bidla fit-tmexxija tal-korp tal-pulizija. Wħud mill-uffiċjali notorji tal-pulizija nqalgħu 'l barra u ngħata r-riedni Anġlu Gafà li wiegħed ġustizzja fi żmien raġjonevoli mingħajr ma jħares lejn wiċċ ħadd. Iżda dawk li twarrbu għadhom jiġru barra. U mid-dehra, dawk li sal-lum baqgħu jgħadduha lixxa, ser jibqgħu jgħadduha lixxa għal dejjem. Kulma jonqoshom hu li ma nkomplux ninsistu li ssir ġustizzja magħhom. Kulma jonqoshom hu li ma nibqgħux insusu wara l-pulizija biex niżguraw li dawn jaqdu dmirhom kif suppost. Repubblika se tniedi konferenza stampa quddiem il-bieb tal-Kwartier Ġenerali tal-Pulizija għada fis-7 pm. Jekk ser tkun fl-inħawi, nistiednuk tattendi biex tisma' x'għandna xi ngħidu. M'hemm ebda liġi li żżommna milli lill-pulizija ngħidulha x'inhi l-fehma tagħna fuq l-għatba tal-bieb prinċipali tagħhom. 🚨STAY TUNED 🚨 PRESS CALL Il-bżonn li l-pulizija jieħdu passi fil-qrati kontra klassi ta' nies li jaħsbu li għax għandhom il-poter u l-flus, ma jista' għalihom ħadd.